b'\n_START_ARTICLE_\nMad\xc5\xbearsko izobra\xc5\xbeevalno dru\xc5\xa1tvo Slovenske krajine\n_START_SECTION_\n\xc4\x8clanstvo\n_START_PARAGRAPH_\n\xc4\x8clanstvo je bilo trojno. Ustanovni \xc4\x8dlani so bili tisti, ki so vpla\xc4\x8dali v dru\xc5\xa1tveno blagajno 60 kron, redni \xc4\x8dlani so letno pla\xc4\x8devali po 2 kroni \xc4\x8dlanarine, podporni pa so pla\xc4\x8devali letno 1 krono podpore. Imenik \xc4\x8dlanov po enem letu dru\xc5\xa1tvenega obstoja izkazuje 95 \xc4\x8dlanov, ve\xc4\x8dinoma uradnikov, vseh zdravnikov, trgovcev, gostilni\xc4\x8darjev in obrtnikov. Glavni organ dru\xc5\xa1tva je bil upravni odbor, ki so ga skozi ves obstoj dru\xc5\xa1tva sestavljali le najvplivnej\xc5\xa1i in premo\xc5\xbenej\xc5\xa1i Prekmurci ali Mad\xc5\xbeari. Na splo\xc5\xa1no so bili prista\xc5\xa1i mad\xc5\xbearizacije doma\xc4\x8de plemstvo, ter premo\xc5\xbenej\xc5\xa1i sloj. Med evangeli\xc4\x8dani je bilo procentoalno ve\xc4\x8d ljudi naklonjenih mad\xc5\xbearski ideji, oz. so se imeli za mad\xc5\xbeare, kot med katoli\xc4\x8dani, saj so bili evangeli\xc4\x8dani povpre\xc4\x8dno bolj premo\xc5\xbeni. Med \xc4\x8dlani dru\xc5\xa1tva so bili izmed katoli\xc4\x8danov samo vi\xc5\xa1ja duhov\xc5\xa1\xc4\x8dina kot recimo dekan Jano\xc5\xa1 Slepec, ter nekateri redki duhovniki plemi\xc5\xa1kega porekla, kot recimo Alojz Kerestury. Evangeli\xc4\x8danska duhov\xc5\xa1\xc4\x8dina je bila na splo\xc5\xa1no veliko bolj naklonjena dru\xc5\xa1tvu, mursko-sobo\xc5\xa1ki duhovnik in kasnej\xc5\xa1i senior \xc5\xa0tefan Kovats pa celo njegov odbornik in podpredsednik. Med ostalimi uglednimi \xc4\x8dlani in podporniki dru\xc5\xa1tva najdemo tudi grofa Szaparyja, ter grofa Szechenyija.\n_START_SECTION_\nTednik Murska Sobota in okolica (MeV)\n_START_PARAGRAPH_\nKonec leta 1884 (25. decembra) je za\xc4\x8del v Murski Soboti izhajati - v mad\xc5\xbear\xc5\xa1\xc4\x8dini in prekmur\xc5\xa1\xc4\x8dini - prvi lokalni list casopis - tednik Muraszombat \xc3\xa9s vid\xc3\xa9ke: Magyar \xc3\xa9s vend nyelv\xc5\xb1 vegyes tartalm\xc3\xba hetilap (Murska Sobota in okolica: Dvojezi\xc4\x8dni mad\xc5\xbearsko-prekmurski tednik), ki je bil po letu 1889 tiskan samo v mad\xc5\xbear\xc5\xa1\xc4\x8dini. Ta rednik je izdajalo dru\xc5\xa1tvo VMKE in je zelo pomemben vir informacij o takratnem dru\xc5\xbebenem \xc5\xbeivljenju Murske Sobote in okolice.\n_START_SECTION_\nPriklju\xc4\x8ditev Prekmurja Jugoslaviji 1918-1919\n_START_PARAGRAPH_\nDru\xc5\xa1tvo je mo\xc4\x8dno nasprotovalo priklu\xc4\x8ditvi, saj so se \xc5\xa1teli kot pripadnike 1000 letne dr\xc5\xbeave sveto\xc5\xa1tefanske krone. Leta 1918 so organizirali shod v Murski Soboti, ki naj bo odvrnil ljudi od Jugoslavije. Shod zaradi sabota\xc5\xbee katoli\xc5\xa1kega duhovnika Jo\xc5\xbeefa Klekla, ki ni skoparil z nizkimi udarci ni uspel. Zaradi tega so poklicali katoli\xc5\xa1kega dekana Jano\xc5\xa1a Slepca, da bi pomiril ljudi. Ker so tudi njemu ugovarjali je svoj govor zaklju\xc4\x8dil: "\xc4\x8ce ima kdo tako rad Jugoslavijo, naj se preseli v njo. Mi ga bomo izpla\xc4\x8dali!". Sobo\xc5\xa1ki \xc5\xbeupan dr. Lajos S\xc3\xb6men pa je ob sestanku odbora leta 1918 izbruhnil: "Ni Vendov! So samo Mad\xc5\xbeari!". V tem obdobju je dru\xc5\xa1tvo vodil ugleden, vpliven, ter premo\xc5\xbeen odvetnik dr. Janos Cziffrak, ki je bil nekaj \xc4\x8dasa celo odgovorni urednik MeV.\n_START_SECTION_\nPriklju\xc4\x8ditev Prekmurja Mad\xc5\xbearski 1941-1945\n_START_PARAGRAPH_\n16. aprila 1941 je mad\xc5\xbearska vojska vkorakala v Mursko Soboto. Ob tem dogodu so jih pozdravili vsi pomembnej\xc5\xa1i Prekmurci. Istega leta je bilo ponovno obujeno dru\xc5\xa1tvo VMKE. Predsednik je postal veleposestnik Ferdinand Hartner, ki mu je Horthy zaradi odlikovanj iz prve svetovne vojne podelil naziv vitez, ki pa mu je Hartner dodal \xc5\xa1e predikat - Lindvay (Lendavski). Za tajnika je bil izvoljen \xc5\xa1olski nadzornik g. Antauer, odborniki pa so postali tovarnar Josip Benko, ev. senior \xc5\xa0tefan Kovats, kat. dekan Jo\xc5\xbeef Krantz, kat. \xc5\xbeupnik g. Varda, ev. kaplan Aladar Darva\xc5\xa1 in predsednik SK Mure g. Jo\xc5\xbeef Lipi\xc4\x8d.'